alexandrainst/scandi-wiki huggingface dataset:
Tekstbehandling

Tekstbehandling (engelsk: word processing) er en samlende betegnelse for å redigere tekst for fremstilling overfor et publikum eller mottaker. Vanligvis refererer det til tekstbehandlingsprogrammer, det vil si programvare som har som mål å gjøre det enkelt å skrive inn, endre, formatere, korrekturlese og flytte innhold i tekster. Tekstbehandlingsprogram har gjerne støtte for å markere ord som ikke forekommer i en ordliste ("ordrettefunksjon") for å gjøre det lett å fjerne feilstavinger, og enkelte programmer kontrollerer grammatikk i teksten basert på regelsett.

Verdens første tekstbehandlingsprogram var Wang 1200, som ble skapt i 1971, men var ikke tilgjengelig på markedet før 1972. 

Tekstbehandlingsprogrammer er vanligvis basert på at teksten lagres som filer på brukerens datamaskin. Vanlige filformat for tekstbehandling er .odt, .doc/.docx, .rft. Fra (særlig 2010-tallet) er det blitt vanlig at tekstbehandlingsdokumentene lagres i nettjeneste, noe som muliggjør at flere kan samarbeide i skrivingen av samme tekst samtidig (såkalt samskriving). 

Det er vanlig å skille mellom begrepene tekstbehandling og tekstredigering, hvor sistnevnte er redigering av ren tekst uten formatering.

Siden 1990-tallet har Microsoft Word vært markedsledende  tekstbehandlingprogram.

Kjente frie tekstbehandlingsprogrammer 
 AbiWord utgis av Free Software Foundation.
 KWord er en del av KOffice fra KDE.
 Lyx
 Writer er en del av OpenOffice.org fra Sun Microsystems.

Proprietære tekstbehandlere 
 Microsoft Office Word er en del av Microsoft Office.
 Microsoft Works (MacWrite)
 WordPad
 WordPerfect utgis av Corel.

Verktøy for redigering av ren tekst 
Hovedartikkel: Teksteditor
 Gedit
 Kate
 Notepad2
 Notepad++
 Windows Notisblokk
 Emacs
 vim

Referanser
Inge Stangvik

Inge Stangvik Vindorum (født 2. september 1966 i Tønsberg) er en norsk sanger og tekstforfatter, kjent fra flere jazz-innspillinger.

Etter oppvekst i Finnmark turnerte hun med samiske ensembler, før flytting til Oslo (1990) og studier under Liv Nina Mosveen og Magni Wentzel, samt ved Statens balletthøgskole og Romerike Folkehøgskole.  
Hun har ledet (1995–96) sin egen Inge Stangvik kvartett med Olga Konkova piano, Per Mathisen bass og Jarle Vespestad trommer.  Stangvik var også i Christian Reim trio en tid.
Hennes tekster var sentrale da The Alf Kjellman Project (med en rekke jazzmusikere fra Nord-Norge) ga ut You'll always need friends (Gemini Records, 1998).  En av hennes sentrale samarbeidspartnere har vært  Eivin Sannes; de ga ut Together (Gemini Records, 1998) med tekster av Pär Lagerkvist og Olof von Dalin, samt egne verk.  Derpå kom
Together again (Hot Club Records, 2001) bl.a. med musikk av Miles Davis.

Referanser 

Norske jazzvokalister
Personer fra Tønsberg kommune
Personer fra Troms og Finnmark
Ski videregående skole

Ski videregående skole er en videregående skole i Ski som eies av Viken fylkeskommune. Skolen har om lag 800 elever og ble grunnlagt i 1921 som middelskole. Fra 1938 ble skolen også gymnas. Det nåværende navnet har skolen hatt siden 1976.

Skolen har tre utdanningsprogram:
 Studiespesialisering
 Idrettsfag
 Musikk, dans og drama
i tillegg til voksenopplæringskurs og egne tilbud for minoritetsspråklige elever.

Skolen har også sin egen skolerevy, Skirevyen.

Fat Fungus startet sin karriere på øvingsrommene i kjelleren på skolen, med elever fra musikklinjen.

Planer om ny videregående skole 
Det ble i 2015 vedtatt bygget en ny videregående skole i Ski sentrum. Den nye skolen skal romme 1100 elever og cirka 220 ansatte. Når det nye undervisningsanlegg står klart til bruk, skal elevplassene fra utdanningsprogrammet musikk, dans og drama flyttes til den nye skolen.

Rektorer 
2020- : Hege Britt Johnsen
2018-2020: Klaus Ackermann (konstituert)
2018-2019:-Anne Berge
2014-2018: Siri Gulseth (fra Frogn videregående skole)
2007-2014: Anne Karin Øksnevad (til Ås videregående skole)
2007:Klaus Ackermann (konstituert)
2003-2006: Johan Nedregård (konstituert)
1992-2003: Anne-Ma Grønlie
 -1992: Kjell Stene Johansen

Referanser 

Skoler i Nordre Follo
Videregående skoler i Viken
Utdanningsinstitusjoner etablert i 1921
Kolstad Idrettslag

Kolstad Idrettslag (stiftet 5. oktober 1972) er et fleridrettslag fra Trondheim, som omfatter områdene Kolstad, Saupstad, Huseby og Nyveilia.

Etter hvert har idrettslaget blitt delt opp i Kolstad Håndball og Kolstad Fotball.

Kolstad Håndball 
Herrelaget i håndball har per 2020 i lengre tid vært Trondheims fremste klubb, og rykket opp i eliteserien i 2015.

Herrelaget har sine hjemmekamper på Kolstad Arena 

Kolstads damelag i håndball spiller høsten 2020 i 3. divisjon.

Kolstad Fotball
I 2009 vant Kolstad Fotball grasrotprisen fra Norges Fotballforbund. Prisen ble utdelt av Ole Gunnar Solskjær og Mame Biram Diouf.

Tabellen

Referanser

Eksterne lenker
 
 Håndballagenes nettsted http://www.kolstad-handball.no/

 
Idrettslag etablert i 1972
Fotballag i Trondheim
Håndballag etablert i 1972
Fotballag etablert i 1972
Heimdal (bydel)
Håndballag i Norge
Sport i Norge i 1972
Aronnesrocken

Aronnesrocken er Finnmarks største rockefestival som først og fremst er ment som et lavterskeltilbud for unge og nye artister hvor de får et publikum å spille for. Festivalen er lokalisert på Aronnes i Alta.

Grunntanken 
Aronnesrocken har en grunntanke om at unge musikere fra Finnmark og Nord-Troms skal få spille på en profesjonell scene og foran et variert publikum. Aronnesrocken har de siste årene booket nasjonalt store artister som trekkplaster for å få et større publikum til de lokale uetablerte musikerne. Aronnesrocken tar ikke inngangspenger på festivalområdet, og det er fri aldersgrense.

Historie 
Aronnesrocken ble startet ved at noen venner bar ut instrumentene i hagen og spilte for hverandre, dette var i 1996. Året etter gjorde de det igjen, og siden har de fortsatt. Festivalen har økt hvert år siden starten og i 2006 var det en festival over to dager, med Turdus Musicus, Lars Bremnes og The Cumshots som headlinere. Over 2000 mennesker kom på festivalen.

Aronnesrocken har som mål å donere bort overskudd fra festivalen. De har gitt bort stipend til unge musikere (TKG, Petter Carlsen, Slogstorm, Zymphelia har alle mottatt stipend til plateinnspilling). Jula 2006 gav Aronnesrocken bort gitarer til alle 4. klassene i Alta kommune.

I 2007 gav Aronnesrocken bort en 1-krone i inngangspenger til alle publikummere. Dermed er dette den desidert billigste festivalen i Norge. Til tross for dette gikk festivalen over kr. 100 000,– i overskudd i et år hvor mange festivaler hadde problemer med å gå i balanse. Headliner var bl.a. Animal Alpha, Cyaneed og Intrigue. 

Fra 2018 ble det slutt på gratisfestival og de begynte med å ta penger for inngangsbillett på grunn av stadig dyrere utgifter, proffere utstyr, dyrere artister og andre øvrige kostnader, men de skal fortsette å være blant de desidert billigste musikkfestivalen i Norge.

13.03.2019 skiftet Aronnesrocken navn til Alta Live.

Drift 
Aronnesrocken består av et styre på ni personer som planlegger, tilrettelegger og gjennomfører festivalen i august hvert år. I tillegg arrangerer Aronnesrocken romjulsrock på et av utestedene i Alta. Aronnesrocken er gratis pga. støtteordninger, sponsorer og dugnadsarbeid.

I mars 2007 arrangerte Aronnesrocken den første Tributebandfestivalen i Finnmark.

Referanser

Eksterne lenker 
 https://web.archive.org/web/20170614025822/http://aronnesrocken.com/

Musikkfestivaler i Troms og Finnmark
Kultur i Alta
Transocean

Transocean () er verdens største boreselskap og verdens største riggselskap med en total flåte på 80 enheter. Av disse kan 36 enheter operere på dypt vann, slik at Transocean også er verdens største dypvannsselskap. På norsk sokkel operer disse flyttbare boreriggene: Polar Pioneer, Transocean Arctic, Transocean Searcher,Transocean Winner, Transocean Barents, Transocean Spitsbergen og Transocean Leader

Selskapet er en sammenslåing av flere andre selskaper. I 2000 gikk Sedco Forex og Transocean sammen, og det nydannede selskapet ble hetende Transocean Sedco Forex. I 2001 kjøpte selskapet Reading & Bates Falcon. Selskapsnavnet ble forenklet til Transocean i 2003.

Sedco Forex var en del av Schlumberger intil 2000 da de ble skilt ut fra moderselskapet. Sedco Forex var en sammenslåing av the Southeast Drilling Company (Sedco) og det franske boreselskapet Forex.

Transocean ble skilt ut fra Sonat Inc, som Sonat Offshore i 1990. Den 27. november 2007 fusjonerte Transocean med GlobalSantaFe Corporation.

Selskapet sysselsetter 11600 ansatte verden over. Det er registrert i Vernier, Sveits mens hovedkontoret ligger i Houston, Texas.  Selskapet har kontorer i 20 land over hele verden, med større kontorer i Stavanger, Aberdeen, Perth, Brasil, og Indonesia.

Transocean driver oljeleting for blant andre Statoil, BG, Shell og Marathon
På norsk sokkel består flåten i 2013 av 7 rigger, dette er Transocean Leader,Barents,Spitsbergen,Winner,Arctic, Searcher og Polar Pioneer som vil gå til Alaska første kvartal 2014 for en 3 års periode, hvor Shell er oppdragsgiver.

14. august 2011 la Transocean fram et bud på å kjøpe Aker Drilling, som ble akseptert av Kjell Inge Røkke.

Flåte
 58 flytende rigger
 3 ultradypvann boreskip under bygging ved Daewoo-verftet
 25 jackups
 4 tenders
 4 barges
 1 plattformrigg

Referanser

Eksterne lenker
 Norsk hjemmeside
 
 Artikkel i Store norske leksikon

Boreriggselskaper
Kim Nysted

Kim Nysted (født 13. juni 1980) er en norsk fotballspiller.

Karriere

Lyn 
Kim Nysted er en venstrebent spiss som gikk gradene i Lyns ungdomsavdeling, dit han kom i begynnelsen av tenårene fra sin lokale klubb Refstad-Veitvet. Knappe 19 år gammel fikk han 21. juli 1999 sin A-lagsdebut for Lyn mot Clausenengen. Han spilte totalt 3 kamper for Lyn i sine to sesonger i klubbens A-stall.

Bærum 
Fra Lyn i 1.divisjon gikk ferden ned en divisjon til , der han fikk betraktelig mer spilletid. Etter to sesonger i 2.divisjon, ble Nysted i 2003 toppscorer for Bærum i 1.divisjon med syv mål. I 2004 scoret han 23 mål for klubben i 2.divisjon. Han spilte en hovedrolle i klubbens høydepunkt for sesongen da Bærum sto for årets første cup-bombe ved å slå Vålerenga ut av Norgesmesterskapet i turneringens tredje runde. Etter at Vålerenga hadde tatt ledelsen, utlignet Kim Nysted til 1-1. Ni minutter før pause førte Nysted Bærum i ledelsen med 2-1. Bærum beholdt ledelsen kampen ut og vant til slutt 3-2. 2005-sesongen endte Nysted med 15 mål for Bærum.

Bodø/Glimt 
Nysted ble hentet til  fra Bærum i sommerpausen i 2006-sesongen for å erstatte Håvard Sakariassen som ble solgt til . Nysted ble langtidsskadet på trening etter to dager i klubben og fikk ikke spilt en eneste kamp for Bodø/Glimt.

FK Tønsberg 
Bodø/Glimt bestemte seg dermed for å låne ham ut til  i 2. divisjon for at han skulle få førstelagsspill. Der scoret han syv mål i 2007-sesongen.

Skeid 
Etter å ha blitt løst fra kontrakten i Bodø/Glimt, signerte han for  foran 2008-sesongen. I Skeid ble Nysted toppscorer i sin første sesong i klubben, med 25 nettkjenninger totalt (22 mål i 2. divisjon avdeling 2, og tre i cupen). 

Etter 2010-sesongen gikk han til .

12. april 2013 signerte Nysted for 5.-divisjonsklubben  i Akershus.

Personlig 
Nysted studerte idrettsfag ved Bjerke videregående skole i Oslo fra 1996 til 1999.

Se også 
Liste over kjente elever ved Bjerke videregående skole

Referanser

Eksterne lenker 
 Profil hos .no

Norske fotballspillere
Norske futsalspillere
Fotballspillere for Lyn Fotball
Fotballspillere for Bærum SK
Fotballspillere for FK Tønsberg
Fotballspillere for Skeid Fotball
Fotballspillere for Lørenskog IF
Personer fra Oslo
Homestead Air Reserve Base

Homestead Air Reserve Base er en av det amerikanske flyvåpenets reservistflystasjoner, og ligger ved Miami i Florida i USA. Som Homestead Air Force Base spilte den en viktig rolle under Cubakrisen på 1960-tallet. Den er nå hjem til 482d Fighter Wing.

Referanser

Eksterne lenker 
 
 Film Footage of Homestead AFB during the Cuban Missile Crisis
 Film Footage of JFK Visiting Homestead AFB
 Homestead Air Force Base at Strategic Air Command.com website
 Article about new Airport Authority in Miami
 USAAS-USAAC-USAAF-USAF Aircraft Serial Numbers-1908 to present
 Joe Baugher's Encyclopedia of Military Aircraft

Flystasjoner i USA
Flyplasser i Florida
Militærvesen i Florida
Miami-Dade County
Etableringer i 1942
1942 i Florida
Ryan Gosling

Ryan Thomas Gosling (født 12. november 1980 i London i Ontario Canada) er en kanadisk skuespiller.

Karriere 
Gosling har ikke hatt noen formell utdannelse som skuespiller. Hans første opplevelse inne skuespilleryrket var på audition for The Mickey Mouse Club, da han var 13 år.

Hans første rolle i en stor film var i sportsfilmen Remember the Titans (2000). Imidlertid kom ikke det store gjennombruddet før i 2004, da han spilte Noah Calhoun i den populære romantiske dramafilmen Dagboken. I 2007 fikk han sin første Oscar-nominasjon for sin innsats i Half Nelson (2006). Han spilte også hovedrollene i Fracture (2007) og Lars and the Real Girl (2007) før han tok en pause fra kinolerretet i tre år. Sistnevnte film fikk han for øvrig sin første Golden Globe-nominasjon for.

I 2010 vendte han tilbake i dramafilmen Blue Valentine, en prestasjon han ble belønnet med nok en Golden Globe-nominasjon for. Han har utviklet seg til å bli en av de mest ettertraktede skuespillerne i Hollywood, og i 2011 spilte han i tre av de mest kritikerroste filmene det året; komedien Crazy, Stupid, Love., thrilleren Drive og dramafilmen Maktens menn. Han ble samtidig nominert til to Golden Globes i 2012 i to forskjellige kategorier ("Beste prestasjon i en komedie eller musikal" for Crazy, Stupid, Love. og "Beste prestasjon i et drama" for Maktens menn).

I 2012 spiller han blant annet i en ny dramafilm, The Gangster Squad, samt at han gjenforenes med Drive-regissør Nicolas Winding Refn i Only God Forgives.

Gosling spiller i bandet Dead Man's Bones sammen med kameraten Zach Shields. I 2009 ga de ut albumet Dead Man's Bones, som var et samarbeid med Silverlake Conservatory Children’s Choir.  Han er også jazzpianist og forfatter av låten «Put Me in the Car».

Filmografi 
 Blade Runner 2049 (2017)
 Song to Song (2017)
 La La Land (2016)
 The Nice Guys (2016)
 The Big Short (2015)
 Lost River (2014)
 White Shadow (2013)
 Only God Forgives (2013)
 Gangster Squad (2013)
 The Place Beyond the Pines (2012)
 The Gangster Squad (2012)
 Only God Forgives (2012)
 Maktens menn (2011)
 Drive (2011)
 Crazy, Stupid, Love. (2011)
 Blue Valentine (2010)
 All good things (2010)
 Lars And The Real Girl (2007)
 Fracture (2007)
 Half Nelson (2006)
 Stay (2005)
 Dagboken (2004)
 The United States of Leland  (2003)
 Murder By Numbers (2002)
 The Slaughter Rule (2002)
 The Believer  (2001)
 Remember the Titans (2000)
 The Unbelievables  (1999) (TV)
 Nothing Too Good for a Cowboy  (1998) (TV)
 Frankenstein and Me (1996)

TV-serier 
 Young Hercules (1998–1999)
 Breaker High (1997–1998)
 Mickey Mouse Club (1994)

Priser 
 Spirit Award for Half Nelson (2006)
 Grand Jury-prisen under Sundance filmfestival for The Believer (2001)

Eksterne lenker 
 
 
 

Canadiske skuespillere
Canadiske musikere
Oscar-nominerte skuespillere
Personer fra London i Ontario
Alan Arkin

Alan Wolf Arkin (født 26. mars 1934 i New York City i New York) er en amerikansk skuespiller, regissør, forfatter, musiker og komponist. Som skuespiller er han best kjent for sine roller i filmene The In-Laws, Catch-22, The Heart Is a Lonely Hunter, Alliert med mørket, Edward Scissorhands, Four Days in September og Little Miss Sunshine. Som musiker og komponist er han kjent for sin versjon av Banana Boat Song. Som forfatter har han skrevet både barnebøker og science fiction.

Alan Arkin vant en Oscar i kategorien «Beste mannlige birolle» for sin rolle i filmen Little Miss Sunshine under den 79. Oscar-utdelingen.

Filmografi (utvalg)   
 1970 Catch-22
 1976 Snikende gift (originaltittel: The Seven-Per-Cent Solution) 
 1979 Skyt ikke på tannlegen
 1990 Edward Saksehånd (originaltittel: Edward Scissorhands)
 1991 Rocketeer
 1997 GattacaGattaca
 2001 America's Sweethearts
 2006 Little Miss Sunshine
 2006 FirewallFirewall
 2007 Antatt skyldig
 2008 Marley & Me
 2011 Hvis jeg var deg
 2012 Operasjon Argo
 2013 The Incredible Burt Wonderstone
 2013 Grudge Match
 2015 Love the Coopers
 2017 Going in Style

Referanser

Eksterne lenker   
 
 
 
 
 
 

Barnebokforfattere fra USA
Science fiction-forfattere fra USA
Engelskspråklige forfattere
Skuespillere fra USA
Komikere fra USA
Musikere fra USA
Oscar-vinnere (birolle)
BAFTA-vinnere
Tony Award-vinnere
Personer fra New York City
Jackie Earle Haley

Jackie Earle Haley (født 14. juli 1961 i Northridge i California i USA) er en amerikansk skuespiller. Han var nominert for en Oscar under den 79. Oscar-utdelingen for sin rolle i filmen Som små barn som Ronnie J. McGorvey, en seksualforbryter som etter løslatelsen fra fengsel utløser panikk og hat blant naboene.

Filmografi 
Listen er ikke komplett.

 Dark Shadows (2012)
 A Nightmare on Elm Street (2010)
 Shutter Island (2010)
 Human Target (2010)
 Watchmen (2009)
 Som små barn'' (2006)

Referanser

Eksterne lenker 
 
  

Skuespillere fra USA
Personer fra Los Angeles
Fødsler i 1961
Storholmbrua

Storholmbrua er en fritt frem-bygget bru i Austevoll kommune. Den har 3 søyler og den miderste er en senkekasse som er fundamentert ned på ca. 40 meters vanndyp. Dette er den dypeste brufundamentering som noen gang er utført i Norge. Brua har en total lengde på 439 meter og seilingshøyde 18 meter. De to hovedspennene har lengdene 172 og 160 meter.

Prosjektet er utført av Reinertsen AS som hovudentreprise i tidsrommet 2005–2007. Storholmbrua sto ferdig høsten 2006, og ble åpnet sammen med Hundvåkøybrua 17. november 2007.

Prosjektet er en del av fylkesvei 546 mellom Storebø og Austevollshella. Det fjernet fergeforbindelsen mellom Hufthamar og Austevollshella.

Byggherre er Statens vegvesen Region Vest.

Noen av de større underentreprenører ved prosjektet:
 Anleggsbetong AS
 KB Spennteknikk
 Geosurvey AS, Bergen

Se også
 Liste over broer i Norge
 Liste over broer i Norge etter lengde

Eksterne lenker 
 Bilde av brua sett fra øst.
 Statens vegvesen
 Våre Veger: Austevoll – snart et samlet øyrike (06/2007, s. 38)

Fritt frambygg-broer
Fylkesvei 546
Veibroer i Vestland
Veier i Austevoll
2007 i Norge
Broer åpnet i 2007
Hage

En hage eller have er et avgrenset, innhegnet jordstykke. Det dreier seg om å stenge husdyr ute eller inne, eller å avgrense et areal i et urbant miljø. En hage er et beskyttet, inngjerdet område forbeholdt en bestemt bruk, eller utvalgte brukere.

Ordet blir ofte brukt i sammensetninger som sier noe om bruken av arealet: Havnehage (innhegning for hest), kyrhage, kalvehage m. fl. Kontakt med andre kulturer har også gitt oss begreper som steinhage (Zen-inspirert) og vinterhage. I en barnehage «dyrker» man barn, (eller barna er vernet mot trafikk etc). Kolonihage og botanisk hage er andre former.

I grønnsakhagen på landet dyrket man så mange av nyttevekster som tid og jordsmonn tillot. Der man hadde areal til det kunne større åkerarealer brukes til kålrot eller gulrøtter, mens kjøkkenhagen ga tilskudd av krydder og annet.

Frukthagen ble ofte samtidig tilleggsareal for høy, samtidig som ugresset ble lagt som kompost rundt røttene.

I urban sammenheng var villahagen ofte inngjerdet mot gate og naboer. Stakittgjerde var ingen hindring for en god prat, men nyttig hvis der oppsto krangel. Innafor var der orden, med blomstene i bed og gresset på plenen. Hadde man plass, sto gjerne et frukttre eller to der. 

Større borettslag har ofte ingen hage, men et parklignende arrangement.

Referanser 

Hagebruk
Pedal


Pedal (av latin: pede, «fot») er en del av et maskineri, beregnet til å ha eller bruke foten på. Mange apparater som rokk, treskemaskin, slipestein m. fl. har hatt varianter som har vært pedaldrevet.

Kjøretøyer
Både biler, fly, helikopter og mange andre kjøretøyer har pedaler til betjening av forskjellige funksjoner. 

Standard pedalfunksjoner på biler, er gasspedal (av «forgasser»), bremse, og på biler med manuell girkasse, clutch. Noen biler har også en pedal for parkeringsbrems.

I fly er det vanlig at pedalene betjener haleroret.

Sykler
På en sykkel er pedalene montert på kranklagerakslingen. Kraften overføres med kjede og tannhjul til bakhjulet som driver sykkelen. På velocipedene (populært kalt «veltepettere») satt pedalene direkte på forhjulets nav.
På enkelte tråsykler aktiverer man bakbremsen ved å trå baklengs på pedalene.

Motorsykler
Standard pedal-oppsett for motorsykkel er en pedal for gir på venstre side, en for bakbremse på høyre side, og ofte en kickstart-pedal litt bakenfor bremsepedalen.

Orgler
Pipeorgler i alle størrelser var før pedaldrevne. Organisten betjente ett sett pedaler som slapp luft ut i bass-pipene, mens en assistent betjente pedalene som forsynte orgelet med luft.
Mindre pedaldrevne orgler kalles gjerne tråorgler. Er belgen lekk, kan det være slitsomt å få lyd i instrumentet. 

Større orgler hadde ofte både tre og fire sett med klaviaturer. Klaviaturet med de dypeste (bass-) tonene ble da laget og plassert slik at organisten trykket på «tangentene» med føttene. Dette er opphav til uttrykket pedaltoner som brukes også om basstoner i annen musikkutøvelse enn orgel. For slike orgler måtte en annen person (belgtråkkeren) sørge for at der kom luft til pipene.

Galleri

Mekanikk
Heinkel He 162

Heinkel He 162 «Volksjäger» (folkejager) var et tysk en-motors jetdrevet jagerfly, utviklet av Heinkel for Luftwaffe under andre verdenskrig. Prototypen (VI+IA, Werk-Nr.200001) fløy 6. desember 1944, og flyet var det andre operative tyske jet-jagerflyet. Det var også det raskeste av sin generasjon fly uansett land. «Volksjäger» var Reichsluftministeriums offisielle navn på flyet, men det var også kjent som «Salamander» i utviklingsfasen. I tillegg fikk flyet kallenavnet «Spatz» (spurv) av Heinkel. Flyet besto hovedsakelig av tre ettersom det var lite tilgjengelig metall i Tyskland i sluttfasen av krigen. Mye av metallet ble også forbeholdt frontjagere som Messerschmitt Me 262 og Arado Ar 234.

Etter godkjenning fikk Heinkel produksjonsoppdraget den 15. september 1944, og allerede 69 dager senere, 6. desember 1944, fløy den første prototypen. Den styrtet imidlertid på grunn av materialsvikt ettersom det under planleggingen hadde vært forsøkt å klare seg i mest mulig grad uten knappe materialer som aluminium. Vingene og deler av skroget var derfor konstruert av tre. Materialsvikten fortsatte å være et problem med He 162. Til slutt ble det fastsatt en fartsgrense på 600 km/t. He 162 var også utstyrt med katapultsete, som på grunn av maskinens svakheter ble benyttet ganske ofte. Første gangen flyet var i kamp skjedde den 26. april 1945, og den førte angivelig til en nedskytning. På grunn av krigssituasjonen nådde bare noen få maskiner frem til fronten. Omkring 50 maskiner ble etter kapitulasjonen erobret av britene på militærflyplassen Leck/Schleswig.

Trivia 
En ide var at medlemmer av Hitlerjugend skulle fly He 162 ettersom voksne Luftwaffe-piloter etter hvert hadde blitt en mangelvare. Flyet viste seg imidlertid å være vanskelig å fly, selv for erfarne piloter og ideen med unge piloter ble skrinlagt.

Spesifikasjoner

Referanser

Litteratur 
 Balous, Miroslav and Bílý, Miroslav. 'Heinkel He 162 Spatz (Volksjäger) (CZ/EN). Prague, Czech Republic: MBI, 2004. ISBN 80-86524-06-X.

Eksterne lenker 
 Wings Palette-fargelegging

Jagerfly
Fly fra andre verdenskrig
Enmotors jetdrevne luftfartøy
Luftwaffe (Wehrmacht)
Heinkel-luftfartøy